CELEX: 62009TN0358
Language: el
Date: 2009-09-16 00:00:00
Title: Υπόθεση T-358/09: Προσφυγή της 16ης Σεπτεμβρίου 2009 — Sociedad Agricola Requingua κατά ΓΕΕΑ — Consejo Regulador de la Denominación de Origen Toro (TORO DE PIEDRA)

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/79
            
         Προσφυγή της 16ης Σεπτεμβρίου 2009 — Sociedad Agricola Requingua κατά ΓΕΕΑ — Consejo Regulador de la Denominación de Origen Toro (TORO DE PIEDRA)
   (Υπόθεση T-358/09)
   2009/C 267/141
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Sociedad Agricola Requingua Ltda (Σαντιάγκο, Χιλή) (εκπρόσωπος: E. Vorbuchner, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών του ΓΕΕΑ: Consejo Regulador de la Denominación de Origen Toro (Toro, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 18ης Ιουνίου 2009 στην υπόθεση R 1117/2008-2·
            
         
               —
            
            
               να καταδικάσει το καθού στο σύνολο των δικαστικών εξόδων, ήτοι στα έξοδα της διαδικασίας ανακοπής, της διαδικασίας ενώπιον του τμήματος προσφυγών και της παρούσας δίκης· και
            
         
               —
            
            
               να ορίσει ότι ο αντίδικος ενώπιον του τμήματος προσφυγών φέρει τα δικαστικά έξοδά του.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: Λεκτικό σήμα «TORO DE PIEDRA», για προϊόντα της κλάσεως 33
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: ο αντίδικος ενώπιον του τμήματος προσφυγών
   
      Αντιταχθέν σήμα ή σημείο: Κοινοτικό εικονιστικό σήμα «D. ORIGEN TORO» για προϊόντα της κλάσεως 33· ισπανικό εικονιστικό σήμα «Denominación de Origen TORO» για προϊόντα της κλάσεως 33
   
      Απόφαση του τμήματος ανακοπών: Αποδοχή της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β′, του κανονισμού 207/2009 του Συμβουλίου, καθόσον το τμήμα προσφυγών εσφαλμένως έκρινε ότι υφίσταται κίνδυνος συγχύσεως μεταξύ των αντιπαραβαλλομένων σημάτων· παράβαση του άρθρου 75, παράγραφος 2, του κανονισμού 207/2009 του Συμβουλίου καθώς και προσβολή του δικαιώματος ακροάσεως, καθόσον το τμήμα προσφυγών παρέλειψε να εξετάσει τον τελευταίο ισχυρισμό της προσφεύγουσας· παράβαση της υποχρεώσεως αιτιολογήσεως κατά το άρθρο 75, παράγραφος 1, του κανονισμού 207/2009 του Συμβουλίου, καθόσον το τμήμα προσφυγών δεν αιτιολόγησε τη μη λήψη υπόψη του τελευταίου ισχυρισμού της προσφεύγουσας.